|  |
| --- |
| PATVIRTINTA  Akademinės tarybos  2018 m. \_\_\_\_\_\_\_\_\_\_ nutarimu Nr. \_\_ |

**stojančiųjų į KAUNO KOLEGIJĄ 2019 METAIS konkursinių mokomųjų dalykų pagal studijų kryptis sąrašas**

1. Stojančiųjų į Kauno kolegiją (toliau – Kolegija) konkursinių mokomųjų dalykų pagal studijų kryptis sąrašas nustato pagrindinį ir kitus mokomuosius dalykus, kurių įvertinimai bus naudojami 2019 m. stojančiųjų konkursiniam balui apskaičiuoti.
2. 2019 m. konkursinio balo sudarymo principus ir papildomus kriterijus, taip pat dalykų įvertinimų svertinę įtaką Kolegija savo priėmimo taisyklėse paskelbs iki 2018 metų gruodžio 1 d., o mažiausią stojamąjį balą – iki 2019 m. birželio 1 d.
3. Į valstybės finansuojamas vietas ir studijų stipendijas gali pretenduoti tik asmenys, kurių mokymosi rezultatai yra ne mažesni negu švietimo ir mokslo ministro patvirtinti minimalūs rodikliai.
4. Konkursiniam balui skaičiuoti naudojama iki keturių dalykų, išskyrus menus, kurių studijoms paprastai reikia laikyti stojamąjį egzaminą. Pagrindinio (pirmojo) ir antrojo konkursinių mokomųjų dalykų sąrašas pagal studijų kryptis pateikiamas 1 lentelėje.
5. Trečiasis dalykas – bet kuris su kitu konkursinio balo dalyku nesikartojantis brandos atestato dalykas, kuriam stojimo metais organizuojamas valstybinis brandos egzaminas (naudojamas palankiausias stojančiajam dalyko įvertinimas). Inžinerijos ir technologijos mokslų studijų krypčių grupėse trečiuoju dalyku gali būti laikomas ir kvalifikacijos egzamino, skirto įgyti Lietuvos kvalifikacijų sandaros IV lygiui priskirtiną kvalifikaciją (baigusiems profesinio mokymo programas iki 2013 m.), teorijos ir praktikos darbo įvertinimo balų aritmetinis vidurkis arba kompetencijų, įgytų siekiant Lietuvos kvalifikacijų sandaros IV lygio kvalifikacijos, teorinės ir praktinės dalies įvertinimo balų aritmetinis vidurkis.
6. Ketvirtasis dalykas visose studijų kryptyse yra lietuvių kalba ir literatūra, išskyrus tas studijų kryptis, kuriose lietuvių kalba ir literatūra yra pagrindinis dalykas. Tokiose kryptyse ketvirtasis dalykas yra:
   1. užsienio kalba – humanitarinių mokslų krypčių grupės kryptyse: N05 vertimas, N07 kalbos studijos ir socialinių mokslų krypčių grupėje: J10 komunikacija;
   2. istorija – ugdymo mokslų krypčių grupės kryptyje M01 pedagogika.

1 lentelė. 2019 metų pagrindinio konkursinių mokomųjų dalykų pagal studijų kryptis sąrašas

|  |  |  |
| --- | --- | --- |
| Studijų kryptis, krypčių arba studijų programų grupė | Konkursiniai dalykai | |
| pagrindinis (pirmasis) dalykas | antrasis dalykas |
| INFORMATIKOS MOKSLAI (B) | | |
| B02 informacijos sistemos, B04 informatikos inžinerija | matematika | informacinės technologijos arba fizika |
| INŽINERIJOS MOKSLAI (E) | | |
| E04 matavimų inžinerija, E08 elektros inžinerija, E09 elektronikos inžinerija | matematika | fizika |
| E03 aplinkos inžinerija | chemija arba fizika |
| TechnologijŲ mokslAI (F) | | |
| F03 medžiagų technologijos | matematika | chemija arba fizika |
| F06 maisto technologijos, F07 viešasis maitinimas | chemija |
| SVEIKATOS MOKSLAI (G) | | |
| G03 burnos priežiūra, G05 farmacija, G06 reabilitacija, G07 mityba, G08 slauga ir akušerija, G09 medicinos technologijos, G10 kosmetologija | biologija | chemija arba matematika |
| ŽEMĖS ŪKIO MOKSLAI (I) | | |
| I01 žemės ūkis | biologija | chemija arba matematika |
| SOCIALINIAI MOKSLAI (J) | | |
| J04 socialinis darbas | istorija | matematika, arba informacinės technologijos |
| J10 komunikacija | lietuvių kalba ir literatūra | informacinės technologijos |
| TEISĖ (K) | | |
| K01 teisė | istorija | matematika arba informacinės technologijos |
| VERSLO IR VIEŠOJI VADYBA (L) | | |
| L01 verslas, L02 vadyba, L03 finansai, L04 apskaita | matematika | istorija arba geografija |
| L08 turizmas ir poilsis | istorija | matematika arba informacinės technologijos |
| UGDYMO MOKSLAI (M) | | |
| M01 pedagogika | lietuvių kalba ir literatūra | matematika arba informacinės technologijos |
| HUMANITARINIAI MOKSLAI (N) | | |
| N05 vertimas, N07 kalbos studijos | lietuvių kalba ir literatūra | istorija arba geografija |
| MenAI (P) | | |
| P01 dailė, P02 dizainas, P07 medijų menas, P08 meno objektų restauravimas | stojamasis egzaminas | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_